CELEX: 32020D0122
Language: hu
Date: 2020-01-16 00:00:00
Title: A Bizottság (EU) 2020/122 Végrehajtási Határozata (2020. január 16.) az Európai Közösség és a Mexikói Egyesült Államok között megkötött, a szeszes italok megjelölésének kölcsönös elismeréséről és oltalmáról szóló megállapodás I. és II. mellékletének módosítására vonatkozóan az Európai Unió és a Mexikói Egyesült Államok között levélváltás formájában létrejött megállapodás megkötéséről

29.1.2020   
               
               
                  HU
               
               
                  Az Európai Unió Hivatalos Lapja
               
               
                  L 23/1
               
            
         A BIZOTTSÁG (EU) 2020/122 VÉGREHAJTÁSI HATÁROZATA
         (2020. január 16.)
         az Európai Közösség és a Mexikói Egyesült Államok között megkötött, a szeszes italok megjelölésének kölcsönös elismeréséről és oltalmáról szóló megállapodás I. és II. mellékletének módosítására vonatkozóan az Európai Unió és a Mexikói Egyesült Államok között levélváltás formájában létrejött megállapodás megkötéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás megkötéséről szóló, 1997. május 27-i 97/361/EK tanácsi határozatra (1) és különösen annak 4. cikkére,
         mivel:
         
                     (1)
                  
                  
                     Az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás (2) (a továbbiakban: a megállapodás) 1997. július 1-jén lépett hatályba.
                  
               
                     (2)
                  
                  
                     A megállapodás 18. cikkével összhangban az Unió és a Mexikói Egyesült Államok levélváltás formájában tárgyalást folytatott a megállapodás I. és II. mellékletének felváltásáról az oltalom alatt álló szeszes italok jegyzékének naprakésszé tétele és helyesbítése céljából.
                  
               
                     (3)
                  
                  
                     E levélváltást az Európai Unió nevében jóvá kell hagyni.
                  
               
                     (4)
                  
                  
                     Az e határozatban előírt intézkedések összhangban vannak a szeszes italokkal foglalkozó bizottság véleményével,
                  
               A KÖVETKEZŐKÉPPEN HATÁROZOTT:
         
            1. cikk
            A Bizottság az Európai Unió nevében jóváhagyja az Európai Közösség és a Mexikói Egyesült Államok között megkötött, a szeszes italok megjelölésének kölcsönös elismeréséről és oltalmáról szóló megállapodás I. és II. mellékletét felváltó, az Európai Unió és a Mexikói Egyesült Államok között levélváltás formájában létrejött megállapodást.
            A levélváltás formájában létrejött megállapodás szövegét, beleértve a felváltott I. és II. mellékletet is, csatolták e határozathoz.
         
         
            2. cikk
            A Bizottság mezőgazdaságért és vidékfejlesztésért felelős tagja felhatalmazást kap a levélváltásnak az Európai Uniót jogilag kötelező aláírására.
         
         
            Kelt Brüsszelben, 2020. január 16-án.
            
               
                  a Bizottság részéről
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 152., 1997.6.11., 15. o.
         
         
            (2)  HL L 152., 1997.6.11., 16. o.